cyanic-selkie/wikianc huggingface dataset:
হলুদ (মশলা)
লোক ঔষধ এবং ঐতিহ্যগত ব্যবহার
কৃমি সমস্যায় ভুগছেন, প্রতিদিন সকালে কাঁচা হলুদের রস ২০ ফোঁটা নিয়ে তার মধ্যে ১ চিমটি লবণ মিশিয়ে সেবন করুন। চাইলে সামান্য পানি মিশিয়ে নিতে পারেন। নিয়মিত সেবনে অচিরেই পরিত্রাণ মিলবে। সর্দি-কাশির ক্ষেত্রে খুব ভালো কাজ দেয় হলুদ। কাশি কমাতে হলে হলুদের রস খেয়ে নিন কয়েক চামচ, কিংবা এক টুকরো হলুদের সাথে মধু মাখিয়ে তা মুখের মাঝে রেখে আস্তে আস্তে চুষতে পারেন। সেটা করতে না পারলে এক গ্লাস গরম দুধের মধ্যে হলুদের গুঁড়ো, সামান্য মাখন এবং গোলমরিচ গুঁড়ো মিশিয়ে পান করুন। কয়েকবার সেবনেই নিরাময় হবে। কাশি ও গলা ব্যথা উভয়েই দূর হবে।
শরীরে ব্যথা হলে বা ব্যথা পেলে দুধের মধ্যে হলুদ মিশিয়ে পান করুন। দীর্ঘ মেয়াদী বা সাময়িক, দুই প্রকার ব্যথাতেই আরাম পাবেন। এছাড়া কোথাও কেটে-ছড়ে গেলেও এই পানীয় পানে কাজ দেয়। দ্রুত ক্ষত নিরাময় হয়ে যায়।
দেহে রক্তের ঘাটতি বা রক্ত শুন্যতা দেখা দিলে হলুদ বাটা খেলে উপকার মিলবে, কেননা এটি রক্ত তৈরিতে সাহায্য করে। প্রতিদিন সকালে চা চামচের এক চামচ কাঁচা হলুদের রস ও সামান্য পরিমাণ মধু মিশিয়ে নিয়মিত সেবন করুন, রক্তশূন্যতা অচিরেই দূর হবে।
হাড়ের জোড়ায় ব্যথা হলে হলুদরে পেস্টের প্রলেপ নিয়মিত দিলেও উপকার পাওয়া যায়। শরীরের কোনো অংশ পুড়ে গেলে পানির মধ্যে হলুদের পাউডার মিশিয়ে প্রলেপ দিলে আরাম মিলবে। মুখের মাঝে কোনও কারণে কেটে ছড়ে গেলে কিংবা অন্য কোনও কারণে জ্বালা পোড়া হলে গরম পানির মাঝে হলুদের গুঁড়ো মিশিয়ে কুলি করুন। সেরে যাবে।
হলুদ ডায়রিয়া নিরাময়ের ক্ষেত্রেও কার্যকরী। ডায়রিয়া হলে এক চামচ পরিমাণ কাঁচা হলুদের রস পানির সাথে মিশিয়ে খেয়ে ফেলুন। জীবাণু ধ্বংস হয়ে ডায়রিয়া নিরাময় হবে। এছাড়াও যারা অন্ত্রের নানান রকম রোগে ভুগছেন তারা প্রতিদিন টাটকা হলুদ বেটে রস পানিতে মিশিয়ে খাবেন। এটি অন্ত্রের রোগের মহৌষধ।
হলুদের মধ্যে প্রোটিন, ভিটামিন, খনিজ লবণ, ফসফরাস, ক্যালসিয়াম, লোহা প্রভৃতি নানা পদার্থ রয়েছে। তাই হলুদ খেলে শরীরে রোগ প্রতিরোধের ক্ষমতা বৃদ্ধি পায়। যেমন বাচ্চাদের লিউকমিয়া বা ব্লাড ক্যান্সারের ঝুঁকি কমায় নিয়মিত কাঁচা হলুদের রস সেবন। প্রতিদিন দুধ বা পানির সাথে হলুদের গুঁড়ো বা রস মিশিয়ে খাওয়া অভ্যাস করলে অনেকটাই সুস্থ থাকা সম্ভব।
তথ্যসূত্র
1. Tayyem RF, Heath DD, Al-Delaimy WK, Rock CL (2006). "Curcumin content of turmeric and curry powders". Nutr Cancer 55 (2): 126–131. doi:10.1207/s15327914nc5502_2. PMID 17044766.
শাহিনদখত মোলাভার্দি
শাহিনদখত মোলাভার্দি (জন্ম ২৩ অক্টোবর ১৯৬৫) একজন ইরানি শিক্ষাবিদ, নারীবাদী কর্মী, আইনবিদ, পণ্ডিত এবং ইরানের রাষ্ট্রপতির একজন সহকারী ছিলেন। তিনি ইরানের রাষ্ট্রপতি হাসান রুহানির প্রথম মন্ত্রিসভায় (২০১৩–১৭) নারী ও পারিবারিক বিষয়ক উপ-রাষ্ট্রপতি ছিলেন। তিনি ২০১৭ সালে রুহানির দ্বিতীয় মন্ত্রিসভায় নাগরিক অধিকারের জন্য তার বিশেষ সহকারী হয়েছিলেন। ২০২০ সালে “দেশের গোয়েন্দা, নিরাপত্তা এবং আইন প্রয়োগকারী সংস্থা” তার বিরুদ্ধে তথ্য ফাঁস, দুর্নীতি ও পতিতাবৃত্তিকে উৎসাহিত করা ও ইসলামী শাসনের বিরুদ্ধে রাজনৈতিক প্রচার চালানোর অভিযোগে একটি মামলা দায়ের করে। এতে মোলাভার্দিকে ৩০ মাসের কারাদণ্ড দেয়া হয়। তিনি রায়ের বিরুদ্ধে আপিল করেও কোন ফল পাননি। অনেক সমালোচক বলেন, একজন শিক্ষাবিদ এবং নারীর অধিকার রক্ষাকারীর বিরুদ্ধে এই অভিযোগগুলি কীভাবে প্রমাণিত হতে পারে? তা স্পষ্ট নয়। কিন্তু ইরানে যারা সাধারণভাবে সংস্কার ও পরিবর্তনের দাবি করে তাদের বিরুদ্ধে গুরুতর অভিযোগ আনা এবং তাদের আইনানুগ প্রক্রিয়া ছাড়াই বন্ধ দরজায় বিচারের সাজা দেওয়া স্বাভাবিক ব্যাপার।” ৫৭ বছর বয়সী এই আইনজীবী ইসলামী প্রজাতন্ত্রের নারী ও মানবাধিকারের একজন সোচ্চার সমর্থক। তিনি পুরুষদের ক্রীড়া ইভেন্টে মহিলাদের অধিকারের কথা বলে বিভিন্ন বিতর্কে পড়েন। তিনি প্রেসিডেন্ট রুহানীর সমালোচনা করে বলেন, সে নারীর অধিকার ও তাদের সমস্যা সমাধানে ব্যর্থ হয়েছে। গত ছয় বছরে রুহানির প্রশাসন নারীদের অধিকার সংক্রান্ত একটি বিলও সংসদে (মজলিস) উপস্থাপন করতে ব্যর্থ হয়েছে।
কর্মজীবন
তিনি চার বছর ধরে ইরানের মহিলা বিষয়ক উপরাষ্ট্রপতির দায়িত্ব পালন করেন। এরপর তিনি এক বছরের জন্য রুহানির "নাগরিক অধিকার বিষয়ক বিশেষ সহায়ক" হিসেবে নিযুক্ত হন। কিন্তু সরকারি পদে অবসরপ্রাপ্তদের চাকরি নিষিদ্ধ করার আইন বাস্তবায়নের পর ২০১৮ সালের নভেম্বরে পদত্যাগ করেন। শিয়া-অধ্যুষিত দেশে নারীর অধিকার উন্নয়নে তার প্রচেষ্টার জন্য ইরানের কট্টরপন্থীরা বারবার সমালোচনার ঝড় তুলে মোলাভেরদিকে খাটো করে। তিনি অনলাইনে সমকামি কাজে উৎসাহ দেয়ার জন্যও অভিযুক্ত হন। তবে এ অপরাধের জন্য ক্ষমা চান এবং পোস্টটি সরায়ে ফেলেন। বর্তামানে তিনি অবসর জীবনযাপন করছেন। অবসর গ্রহণের পর তার প্রথম সাক্ষাৎকারে সরকারি সংবাদ সংস্থা (আইআরএনএ) কে বলেন, “ইরানে মহিলাদের মর্যদার উন্নতির জন্য যে কোন রক্ষণশীলদের দ্বারা পরিত্যাগ করা হয়। গৃহ সহিংসতা থেকে নারীদের বাঁচানোর প্রচেষ্টা বা তাদের দত্তক নেওয়া কন্যাদের বিয়েতে সৎ বাবার নিষেধাজ্ঞাসহ তার ব্যর্থতার একটি তালিকা উপস্থাপন করে। ইরানের ইসলামী সংবিধান অনুযায়ী নারীদের সীমিত অধিকার রয়েছে। সব মহিলারই আইনগত হেফাজতকারী থাকে। তারা স্বামী, বাবা অথবা পরিবারের অন্য পুরুষ সদস্যের অধীন থাকে। তারা জিম্মাদারদের সিদ্ধান্ত বা কর্মের বিরুদ্ধে খুব কমই অভিযোগ করতে পারে।”
কটকের যুদ্ধ (১৭৪১)
কটকের প্রথম যুদ্ধ ১৭৪১ সালের আগস্টে মির্জা বাকেরের নেতৃত্বাধীন মারাঠা বাহিনী এবং উড়িষ্যার প্রাদেশিক শাসনকর্তা সৈয়দ আহমদ খানের সৈন্যবাহিনীর মধ্যে সংঘটিত হয়। যুদ্ধে সৈয়দ আহমদ পরাজিত ও বন্দি হন এবং মির্জা বাকের কটক দখল করে নেন ।
পটভূমি
১৭৪০ সালে আলীবর্দী খান সরফরাজ খানকে পরাজিত ও নিহত করে বাংলার মসনদ দখল করেন। এসময় বাংলার অধীনস্থ উড়িষ্যা প্রদেশের শাসনকর্তা ছিলেন সরফরাজ খানের ভগ্নিপতি দ্বিতীয় মুর্শিদ কুলি খান। তিনি আলীবর্দীর কর্তৃত্ব মেনে নেন নি, বরং বিদ্রোহ ঘোষণা করেন । কিন্তু ১৭৪১ সালের মার্চে আলীবর্দী এই বিদ্রোহ দমন করে দ্বিতীয় মুর্শিদ কুলিকে বিতাড়িত করেন এবং নিজ ভ্রাতুষ্পুত্র ও জামাতা সৈয়দ আহমদ খানকে উড়িষ্যার নায়েব নাযিম নিযুক্ত করেন। দ্বিতীয় মুর্শিদ কুলি উড়িষ্যা পুনর্দখল করার জন্য মারাঠা নেতা প্রথম রঘুজী ভোঁসলের সহায়তা প্রার্থনা করেন। মুর্শিদ কুলির জামাতা মির্জা বাকেরের অধীনে একদল মারাঠা সৈন্য উড়িষ্যা সীমান্তে উপস্থিত হয় ।
এদিকে উড়িষ্যার নবনিযুক্ত নায়েব নাযিম সৈয়দ আহমদ ছিলেন উদ্ধত প্রকৃতির। ফলে তাঁর সৈন্যবাহিনীর অনেকেই তাঁর প্রতি বিরূপ হয়ে ওঠে। এমতাবস্থায় মির্জা বাকেরের নেতৃত্বে মারাঠা বাহিনী উড়িষ্যা আক্রমণ করলে সৈয়দ আহমদের অসন্তুষ্ট সৈন্যরা মারাঠাদের সঙ্গে যোগদান করে ।
যুদ্ধের ঘটনাবলি
মির্জা বাকেরের নেতৃত্বাধীন মারাঠা সৈন্য ও সৈয়দ আহমদের বিদ্রোহী সৈন্যদের সম্মিলিত বাহিনী প্রায় বিনা বাধায় উড়িষ্যার অনেকাংশ দখল করে নেয় এবং ১৭৪১ সালের আগস্টে উড়িষ্যার তদানীন্তন রাজধানী কটকের নিকটবর্তী হয়। সৈয়দ আহমদ তাদেরকে বাধা দেয়ার চেষ্টা করেন, কিন্তু মির্জা বাকেরের তুলনামূলক বৃহত্তর ও দক্ষ সৈন্যবাহিনীর নিকট সৈয়দ আহমদের সৈন্যদল সহজেই পরাস্ত হয় । সৈয়দ আহমদ সপরিবারে বন্দি হন এবং তাঁকে বড়বাটি দুর্গে কঠোর প্রহরাধীনে অন্তরীণ করে রাখা হয় । মির্জা বাকেরের নেতৃত্বে মারাঠা সৈন্যরা কটকের ওপর নিয়ন্ত্রণ স্থাপন করে।
ফলাফল
কটক অধিকারের পর কার্যত সমগ্র উড়িষ্যার ওপরই মির্জা বাকেরের মারাঠা সৈন্যদের কর্তৃত্ব প্রতিষ্ঠিত হয়। এ সংবাদ মুর্শিদাবাদে পৌঁছলে নবাব আলীবর্দী সসৈন্যে উড়িষ্যার দিকে অগ্রসর হন। ১৭৪১ সালের ডিসেম্বরে রায়পুরের যুদ্ধে তিনি মির্জা বাকেরের নেতৃত্বাধীন মারাঠা বাহিনীকে পরাজিত ও বিতাড়িত করেন, এবং নবাবের সেনাপতি মীর জাফর বড়বাটি দুর্গ থেকে সৈয়দ আহমদকে মুক্ত করেন । ফলে উড়িষ্যায় বাংলার নবাবের কর্তৃত্ব পুন:প্রতিষ্ঠিত হয় ।
মোজাম্মেল হোসেন (রাজনীতিবিদ)
মোজাম্মেল হোসেন (১ আগস্ট ১৯৪০ – ১০ জানুয়ারি ২০২০) বাংলাদেশের বাগেরহাট জেলার একজন চিকিৎসক ও রাজনীতিবিদ ছিলেন যিনি বাংলাদেশ আওয়ামী লীগের রাজনীতির সাথে যুক্ত ছিলেন এবং বাগেরহাট-১ ও বাগেরহাট-৪ আসনের সাংসদ ছিলেন।
জন্ম ও শিক্ষাজীবন
মোজাম্মেল হোসেনের পৈতৃক বাড়ি বাগেরহাট জেলার বাগেরহাট সদর উপজেলার আমলাপাড়া এলাকায়। তার জন্ম ১৯৪০ সালের ১ আগস্ট। তিনি এমবিবিএস ডিগ্রি অর্জন করেছেন।
কর্মজীবন
মোজাম্মেল হোসেন ১৯৯১ সালে বাগেরহাট-১ আসন থেকে সাংসদ হিসেবে নির্বাচিত হন। এরপর‍, তিনি ১৯৯৬ সালে বাগেরহাট-৪ আসন থেকে সাংসদ হিসেবে নির্বাচিত হন। তিনি ২০০৮, ২০১৪ ও ২০১৮ সালেও বাগেরহাট-৪ আসন থেকে সাংসদ হিসেবে নির্বাচিত হয়েছিলেন।
১৯৯৬ সালে মোজাম্মেল হোসেনকে সমাজকল্যাণ মন্ত্রণালয় এবং মহিলা ও শিশু বিষয়ক মন্ত্রণালয়ের প্রতিমন্ত্রী হিসেবে নিযুক্ত করা হয়েছিল। এছাড়া, তিনি সমাজকল্যাণ মন্ত্রণালয় সংক্রান্ত সংসদীয় কমিটির সভাপতির দায়িত্ব পালন করেছিলেন।
মৃত্যু
মোজাম্মেল ১০ জানুয়ারি ২০২০ সালে বঙ্গবন্ধু শেখ মুজিব মেডিকেল বিশ্ববিদ্যালয় হাসপাতালে ৭৯ বছর বয়সে মৃত্যুবরণ করেন।
আবদুর রব (শিক্ষাবিদ)
মোহাম্মদ আবদুর রব বাংলাদেশের একজন শিক্ষাবিদ এবং পরিবেশ বিজ্ঞানী। তিনি ঢাকা বিশ্ববিদ্যালয়ের ভূগোল ও পরিবেশ বিভাগের অধ্যাপক  এবং বাংলাদেশ রেড ক্রিসেন্ট সোসাইটির চেয়ারম্যান হিসাবে দায়িত্ব পালন করেছেন। তিনি বেসরকারি বিশ্ববিদ্যালয় মানারাত ইউনিভার্সিটির এবং ইস্টার্ন ইউনিভার্সিটির উপাচার্য হিসেবেও দায়িত্ব পালন করেছেন। তিনি বাংলাদেশ জামায়াতে ইসলামীর সর্বোচ্চ সাংগঠনিক মান রুকন ও অন্যতম সেরা বুদ্ধিজীবী।
রচনাবলী
মোহাম্মদ আবদুর রবের অসংখ্য গবেষণা কর্ম পুস্তকাকারে প্রকাশিত হয়েছে:
গিরিশ চন্দ্র (দ্ব্যর্থতা নিরসন)
গিরিশ চন্দ্র দ্বারা আরও বোঝানো হতে পারে:
ওয়ারেন লিস
ওয়ারেন কেনেথ লিস, (Warren Lees; জন্ম: ১৯ মার্চ, ১৯৫২) ডুনেডিন এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার ও কোচ। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৭৬ থেকে ১৯৮৩ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ওতাগো দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন ওয়ারেন লিস। ১৯৯০ থেকে ১৯৯৩ সাল পর্যন্ত ব্ল্যাক ক্যাপসদের কোচের দায়িত্বে ছিলেন।
প্রথম-শ্রেণীর ক্রিকেট
১৯৭০-৭১ মৌসুম থেকে ১৯৮৭-৮৮ মৌসুম পর্যন্ত ওয়ারেন লিসের প্রথম-শ্রেণীর খেলোয়াড়ী জীবন চলমান ছিল। ১৯৭০ সালে ওতাগোর সদস্যরূপে প্রথম-শ্রেণীর ক্রিকেটে অভিষেক ঘটে ওয়ারেন লিসের। ১৯৮৮ সাল পর্যন্ত প্রথম-শ্রেণীর ক্রিকেট খেলায় অংশ নেন। এ সময়কালে ১৪৬টি খেলায় অংশ নিয়ে ২৪.৬৬ গড়ে ৪৯৩২ রান ও ৩৪৮টি উইকেট লাভে সহায়তা করেন। ৩০৪টি ক্যাচ ও ৪৮টি স্ট্যাম্পিং করেছিলেন তিনি। এছাড়াও, বল হাতে নিয়ে দুইটি উইকেট পান।
১৯৭১ সালে ওতাগোর সদস্যরূপে লিস্ট-এ ক্রিকেটে অভিষেক ঘটে তার। ৮১ খেলায় অংশ নিয়ে ১৮.৭৮ গড়ে ১০৭১ রান করেন। উইকেটের পিছনে অবস্থান করে ৮২ ক্যাচ ও ১০টি স্ট্যাম্পিং করেন।
আন্তর্জাতিক ক্রিকেট
সমগ্র খেলোয়াড়ী জীবনে একুশটি টেস্ট ও একত্রিশটি একদিনের আন্তর্জাতিকে অংশগ্রহণ করেছেন। ৯ অক্টোবর, ১৯৭৬ তারিখে লাহোরে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ২৫ অক্টোবর, ১৯৮৩ তারিখে নটিংহামে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।
অত্যন্ত দূর্ভাগ্যজনকভাবে ১৯৭৮ সালে ইংল্যান্ড গমনার্থে তাকে দলের বাইরে রাখা হয়। অথচ, তুলনামূলকভাবে তার স্থলাভিষিক্ত হওয়া জক এডওয়ার্ডসের চেয়েও তার উইকেট-রক্ষণ ও ব্যাটিংয়ের মান শ্রেয়তর ছিল। কোন এক সাংবাদিকের দৃষ্টিকোণে তার দেখা সর্বনিকৃষ্ট উইকেট-রক্ষক ছিলেন জক এডওয়ার্ডস।
পরের বছর তিনি নিউজিল্যান্ড দলে ফিরে আসেন। ১৯৭৯ সালের ক্রিকেট বিশ্বকাপে অংশ নেন ও দলকে সেমি-ফাইনালে উপনীত করেন। কিন্তু ইয়ান স্মিথের ন্যায় উদীয়মান ক্রিকেটারের উত্থানে তার খেলার সুযোগ সীমিত হয়ে আসে। ১৯৮২-৮৩ মৌসুমে ওয়েলিংটন টেস্টে সফরকারী শ্রীলঙ্কা দলের বিপক্ষে ইনিংসে পাঁচ ক্যাচসহ খেলায় আট ক্যাচ গ্লাভসবন্দী করেছিলেন। ১৯৮৩ সালে ইংল্যান্ড সফরে সর্বশেষ টেস্টে অংশগ্রহণ করেন তিনি।
কোচিং
ক্রিকেট খেলা থেকে অবসর গ্রহণের পর ১৯৮৯ সালে কোচিং জগতের দিকে ধাবিত হন তিনি। ১৯৯০ সালে জাতীয় দলের কোচ হিসেবে মনোনয়ন লাভের পূর্ব-পর্যন্ত প্রায় তিন বছর ওতাগো দলকে পরিচালনা করেছিলেন। দলকে নিয়ে প্রথম বিদেশ সফরে বেশ প্রতিকূল অবস্থার মুখোমুখি হন। পাকিস্তানের বিপক্ষে বেশ বড় ধরনের ব্যবধানে তিন টেস্ট ও তিনটি ওডিআইয়ে পরাজয়বরণ করে নিউজিল্যান্ড দল। ভ্রমণপথও বিশেষ সুবিধের হয়নি। যাত্রাপথে হারারেতে স্বাগতিক জিম্বাবুয়ের বিপক্ষে কেবল স্বান্তনাসূচক একটি খেলায় জয় পায় তার দল।
১৯৯২ সালের ক্রিকেট বিশ্বকাপেই স্বর্ণালী মুহূর্ত অতিক্রমণ করেছিলেন তিনি। ঐ প্রতিযোগিতায় নিউজিল্যান্ড দল সেমি-ফাইনালে পরবর্তীতে শিরোপা লাভকারী পাকিস্তানের কাছে পরাজয়বরণ করে। নিউজিল্যান্ড দলে ভালো খেলোয়াড়ের সন্ধান পেলেও ভালোমানের খেলোয়াড় পাননি তিনি। মার্টিন ক্রো’র অধিনায়কত্বে দলটিতে গেভিন লারসেন, রড ল্যাথাম ও উইলি ওয়াটসনের ন্যায় খেলোয়াড়ের উপস্থিতি ছিল।
ব্যক্তিগত জীবন
১৯৮৯ সালের রাণীর জন্মদিনের সম্মাননায় ওয়ারেন লিসকে ক্রিকেট খেলায় অসামান্য অবদানের স্বীকৃতিস্বরূপ ওবিই পদবীতে ভূষিত করা হয়।
সেন্ট্রাল ওতাগোর ক্লাইড এলাকায় ওয়ারেন লিস বসবাস করছেন। ব্যক্তিগত জীবনে বিবাহিত তিনি। জাড নাম্নী এক রমণীর পাণিগ্রহণ করেন। কোচিং প্রদানকালীন সময়কে ‘কান্ট্রি কিডস’ নামে অভিহিত করতেন। বড় শহরগুলোয় দলের প্রতিপক্ষের সমান সুযোগ-সুবিধা থাকা সত্ত্বেও তা প্রয়োগ করতে পারেনি তার দল।
প্রুনাস আর্মেনিয়াকা
প্রুনাস আর্মেনিয়াকা (অর্থ আর্মেনীয় আলুচা) প্রুনাস প্রজাতির এক ধরনের উদ্ভিদ। তবে এর ফল হিসেবে খুবানি বেশ জনপ্রিয়, বিশেষ করে মধ্যপ্রাচ্যে। এটি দেখতে কমলা বর্ণের, নরম আবরণের এবং মিষ্টি স্বাদযুক্ত একটি ফল। এর ভেতরে গাঢ় বাদামী বর্ণের একটি বড় বীজ থাকে। মধ্যপ্রাচ্যের আর্মেনিয়া অঞ্চলে অ্যাপ্রিকটের সর্বপ্রথম উৎপত্তি ঘটে বলে জানা যায়। এর বৈজ্ঞানিক নাম Prunus armeniaca। এছাড়া জাপান, চীন, ইরান, মিশর, হিমালয় অঞ্চলে অনেক আগে এর চাষ হত। মিশরীয়রা অ্যাপ্রিকট থেকে একধরনের পানীয় তৈরি করে যাকে বলা হয় “আমার-আল-দীন”। এটি কালক্রমে ইউরোপ এবং আমেরিকাতে ছড়িয়ে পড়ে। বর্তমানে অস্ট্রেলিয়াতেও এর চাষ হয়। অ্যাপ্রিকট থেকে তৈরি জেলী, জ্যাম এবং আচার জনপ্রিয়।
মাত্তিয়া পেরিন
মাত্যিয়া পেরিন একজন ইতালীয় ফুটবলার। তিনি সিরি আ-তে জেনোয়া-র গোলরক্ষক হিসেবে খেলেন। ইতালীয় ফুটবলের তরুণ প্রতিভা হিসেবে বিবেচিত। বিখ্যাত ইতালীয় গোলরক্ষক দিনো জফের মতে তিনি পরবর্তী জিয়ানলুইজি বুফন হতে যাচ্ছেন।
ক্লাব ক্যারিয়ার
জেনোয়া যুব অ্যাকাডেমিতে ফুটবল জীবন শুরু করেন। ২০১১ সালের ২২ মে জেনোয়ার হয়ে চেসেনার বিরুদ্ধে তার সিরি-আ অভিষেক হয়। মাঝে দুই বছর যথাক্রমে পাদোভা ও পেসকারাতে ধারে খেলে বর্তমানে আবার জেনোয়ার হয়ে খেলছেন।
আন্তর্জাতিক ক্যারিয়ার
ইতালী অনূর্ধ্ব ১৭,১৮,১৯,২০ ও ২১ দলের হয়ে খেলেছেন। ২০১২ সালের ১৫ আগস্ট বার্নে ইংল্যান্ডের বিরুদ্ধে প্রীতি ম্যাচে ইতালী জাতীয় দলে প্রথম ডাক পান।
পঞ্চানন বিশ্বাস
পঞ্চানন বিশ্বাস (জন্ম: ২৪ অক্টোবর, ১৯৪৩) বাংলাদেশের খুলনা-১ আসনের সংসদ সদস্য। তিনি 1996 সাল বাংলাদেশ আওয়ামী লীগ থেকে একাধিকবার সংসদ সদস্য হিসেবে নির্বাচিত হয়ে আসছেন। তিনি বর্তমানে জাতীয় সংসদের হুইপ হিসেবে দায়িত্বরত আছেন ।
সৈয়দ আলতাফ হোসেন
সৈয়দ আলতাফ হোসেন (১৬ মার্চ ১৯২৩- ১২ নভেম্বর ১৯৯২) একজন বাংলাদেশী সাংবাদিক, রাজনীতিক ও আইনজীবী ছিলেন। তিনি কুষ্টিয়া-৩ আসনের সংসদ সদস্য ছিলেন। শেখ মুজিবুর রহমানের চতুর্থ মন্ত্রিসভায় (বাকশাল) রেলওয়ে প্রতিমন্ত্রী এবং মোশতাক আহমদের মন্ত্রিসভার সড়ক যোগাযোগ প্রতিমন্ত্রী হিসেবে দায়িত্ব পালন করেন।
পঞ্চানন বিশ্বাস
জন্ম ও শিক্ষাজীবন
পঞ্চানন বিশ্বাসের পৈতৃক বাড়ি খুলনা জেলার বটিয়াঘাটা উপজেলার হেতালবুনিয়া গ্রামে।তিনি খুলনা সেন্ট জোসেফ্‌স উচ্চ বিদ্যালয় থেকে তার মাধ্যমিক ও খুলনা বি.এল.কলেজ থেকে উচ্চ মাধ্যমিক শেষ করেন। তিনি স্নাতক ডিগ্রি অর্জন করেছেন।
সৈয়দ আলতাফ হোসেন
জন্ম ও প্রাথমিক জীবন
সৈয়দ আলতাফ হোসেন ১৬ মার্চ ১৯২৩ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কুষ্টিয়া জেলার বিষ্ণুদিয়া গ্রামে জন্মগ্রহণ করেন। তার পিতা সৈয়দ ইয়াদ আলী ও মাতা জরিনা খাতুন। তিনি ১৯৩৯ সালে কুষ্টিয়ার হরিনারায়ণপুর স্কুল থেকে ম্যাট্রিকুলেশন, ১৯৪১ সালে কলকাতা ইসলামিয়া কলেজ থেকে আইএ এবং বিএ পাস করেন ১৯৪৪ সালে। কলকাতা বিশ্ববিদ্যালয় থেকে তিনি ১৯৪৬ সালে বিএল এবং ইতিহাসে এমএ ডিগ্রি লাভ করেন ১৯৪৭ সালে।
মৃত্যু
সৈয়দ আলতাফ হোসেন ১২ নভেম্বর ১৯৯২ সালে ঢাকায় মৃত্যুবরণ করেন।
পঞ্চানন বিশ্বাস
ব্যক্তিগত জীবন
পঞ্চানন বিশ্বাসের পিতার নাম আশুতোষ বিশ্বাস ও মাতা সুরোধনী বিশ্বাস । তার পিতামাতার ছয় সন্তানের মধ্যে তিনি জ্যেষ্ঠ । তার ভাইবোনেরা হলেন লক্ষ্মী বিশ্বাস, লতিকা বিশ্বাস, গৌতম বিশ্বাস, পলাশ বিশ্বাস (মৃত),পনেশ বিশ্বাস ।তার স্ত্রী প্রমিলা বিশ্বাস । তিনি দুই সন্তানের জনক ।
কর্মজীবন
পেশায় কৃষক পঞ্চানন বিশ্বাস রাজনীতির সঙ্গে সক্রিয় ভাবে যুক্ত আছেন। তিনি চতুর্থবারের মতো সংসদ সদস্য নির্বাচিত হয়েছেন। 2019 সালে তিনি প্রথমবারের মতো জাতীয় সংসদের হুইপ হিসাবে নিযুক্ত হন এবং এখন ও পর্যন্ত সুষ্ঠু ও সুন্দর ভাবে দায়িত্ব পালন করে যাচ্ছেন ।
চর পাতা ইউনিয়ন, দৌলতখান
চর পাতা বাংলাদেশের ভোলা জেলার অন্তর্গত দৌলতখান উপজেলার একটি ইউনিয়ন।
আয়তন
চর পাতা ইউনিয়নের আয়তন ৫,৬৪১ একর।
নামকরণ
ছায়া সুনিবিড় পাখির কোলাহল মুখর, প্রকৃতির অপরূপ সৌন্দর্যমণ্ডিত চর পাতা ইউনিয়ন। মেঘনা নদীর চর এই চরপাতা। মানুষের ধারণা গাছপালা এবং লতা পাতার আচ্ছাদিত ছিল এই ভূখণ্ডে। তাই এর নামকরণ করা হয়েছে চর পাতা।
প্রশাসনিক কাঠামো
চর পাতা ইউনিয়ন দৌলতখান উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম দৌলতখান থানার আওতাধীন। এটি জাতীয় সংসদের ১১৬নং নির্বাচনী এলাকা ভোলা-২ এর অংশ। এটি ৯টি মৌজায় বিভক্ত। এ ইউনিয়নের গ্রামগুলো হল:
জনসংখ্যার উপাত্ত
২০১১ সালের আদমশুমারি অনুযায়ী চর পাতা ইউনিয়নের মোট জনসংখ্যা ২৬,২০২ জন। এর মধ্যে পুরুষ ১২,৯৪১ জন এবং মহিলা ১৩,২৬১ জন। মোট পরিবার ৫,৩৩৭টি।
শিক্ষা
২০১১ সালের আদমশুমারি অনুযায়ী চর পাতা ইউনিয়নের সাক্ষরতার হার ৩৯.৮%।
শিলিক নদী
শিলিক বা শেলেক নদী (Шілік, অথবা Шелек; Чилик, ইংরেজি:Chilik ) কাজাখস্তানের আলমাটি অঞ্চলের এনবেখশিখাজাক জেলার মধ্য দিয়ে প্রবাহিত প্রধান নদী গুলির একটি। জাংগিরিক হিমবাহে উৎপন্ন এটি ইলি নদী র অন্যতম বৃহৎ উপনদী, কাজাখস্তানের দক্ষিণ-পশ্চিম অঞ্চলের প্রধান জলপথ। কুর- শিলিক ও উলহান-শিলিক এই নদীর দুই প্রধান শাখা নদী। বৃহৎ আলমাটি খালের উৎপত্তিস্থল বারতোগে জলাধার এই নদীর প্রবাহপথে তৈরী করা হয়েছে।
প্রবাহ
শিলিক নদীর উৎপত্তি কাজাখস্তান ও কিরিগিজিস্তান সীমান্তবর্তী উত্তর তিয়ানশাল পর্বতমালার ট্রান্স-ইলি আলটাও পর্বতসারির দক্ষিণ ঢালের জাংগিরিক হিমবাহেরএকটি প্রান্ত হতে উৎপত্তিস্থল হতে উলি নদীতে পতিত হওয়ার আগে, শিলিক নদীর দৈর্ঘ্য, এবং প্রবাহপথে নদীটি এলাকার জল নিষ্কাশন করে থাকে। জাংগিরিক হিমবাহ হতে নদীটি পূর্ব দিয়ে প্রবাহিত হয়ে উত্তর দিকে ঘুরে ইলি নদী অভিমখে ঘুরে যায়। এই যাত্রাপথে শিলিক নদী বিভাজিত হয়ে দুইটি শাখা- কুর-শিলিক ও উলহান-শিলিক নামধারণ করে। নদীটি কাপচাগে জলাধারের মধ্য দিয়ে প্রবাহিত হয়ে আরো প্রবাহের পর সর্বশেষ ইলি নদীর সাথে মিলিত হয়। ইলি নদীর মোহনায় শিলিখের নদী প্রতি সেকেন্ডে ৩২.২ ঘনমিটার পানি নিষ্কাশন করে।
তীরবর্তী বসতি
আলমাটি অঞ্চলের শিলিক জেলার প্রশাসনিক কেন্দ্র শেলেক এই নদী উপত্যাকা অঞ্চলে অবস্থিত। শিলিক জেলা বর্তমানে এনবেখশিখাজাক জেলার সাথে একত্রিত করা হয়েছে। অর্থ্যাৎ শিলিক নদী এই জেলার মধ্য দিয়ে প্রবাহিত। এছাড়াও এই নদী উপত্যাকা অঞ্চলে মালিবাই, বিজানোভা, বায়সেইত,সারিবুলাক, মালিনাফান ও মাসাক গ্রাম রয়েছে।
ভারতীয় মৌসুম বিজ্ঞান বিভাগ
ভারতীয় আবহাওয়া অধিদপ্তর বা ভারতীয় মৌসুম বিজ্ঞান বিভাগ বা ইন্ডিয়া মেটিওরোলজিক্যাল ডিপার্টমেন্ট ( আইএমডি ) হল ভারত সরকারের আর্থ সায়েন্স মন্ত্রকের একটি সংস্থা। এটি আবহাওয়া পর্যবেক্ষণ, আবহাওয়ার পূর্বাভাস এবং ভূমিকম্পবিদ্যার জন্য দায়িত্বপ্রাপ্ত প্রধান সংস্থা। আইএমডি -এর সদর দফতর দিল্লিতে এবং এটা ভারত ও অ্যান্টার্কটিকা জুড়ে শত শত পর্যবেক্ষণ কেন্দ্র পরিচালনা করে। এর আঞ্চলিক অফিস চেন্নাই, মুম্বাই, কলকাতা, নাগপুর, গুয়াহাটি এবং নয়াদিল্লিতে রয়েছে।
শিলিক নদী
ব্যবহার
শিলিক নদী কাজাখস্থানের আলমাটি অঞ্চলের জলসেচনের প্রধান উৎস। সম্প্রাতিক সময়ে নদীটি পর্যটন এবং রোমাঞ্চকর জলক্রীড়া- র‍্যাফটিং করার জন্য জনপ্রিয় হচ্ছে।
ভারতীয় মৌসুম বিজ্ঞান বিভাগ
আইএমডি বিশ্ব আবহাওয়া সংস্থার ছয়টি আঞ্চলিক বিশেষায়িত আবহাওয়া কেন্দ্রের মধ্যে একটি। সংস্থাটি মালাক্কা প্রণালী, বঙ্গোপসাগর, আরব সাগর এবং পারস্য উপসাগর সহ উত্তর ভারত মহাসাগর অঞ্চলে গ্রীষ্মমন্ডলীয় ঘূর্ণিঝড়ের পূর্বাভাস, নামকরণ এবং সতর্কতা প্রদানের কাজ করে।
ইতিহাস
১৬৮৬ সালে, এডমন্ড হ্যালি ভারতীয় গ্রীষ্মকালীন বর্ষার উপর তার গ্রন্থ প্রকাশ করেন, যেখানে তিনি এশিয়ান ল্যান্ডমাস এবং ভারত মহাসাগরের পার্থক্যগত উত্তাপের কারণে মোসুমী বায়ুর পরিবর্তনের জন্য দায়ী করেন। ব্রিটিশ ইস্ট ইন্ডিয়া কোম্পানি ভারতে প্রথম আবহাওয়া পর্যবেক্ষণ কেন্দ্র স্থাপন করে। এর মধ্যে ১৭৮৫ সালে কলকাতা মানমন্দির, ১৭৯৬ সালে মাদ্রাজ মানমন্দির এবং ১৮২৬ সালে কোলাবা অবজারভেটরি অন্তর্ভুক্ত ছিল। ১৯ শতকের প্রথমার্ধে বিভিন্ন প্রাদেশিক সরকার দ্বারা ভারতে আরও কয়েকটি মানমন্দির প্রতিষ্ঠিত হয়েছিল।
শিলিক নদী
চিত্রশালা
২০১৩ সালের মে মাসে তোলা শিলিক নদীর কতিপয় চিত্রঃ
ভারতীয় মৌসুম বিজ্ঞান বিভাগ
ইতিহাস
১৭৮৪ সালে কলকাতায় এবং ১৮০৪ সালে বোম্বেতে প্রতিষ্ঠিত এশিয়াটিক সোসাইটি ভারতে আবহাওয়াবিদ্যার অধ্যয়নের প্রচার করেছিল। হেনরি পিডিংটন দ্য জার্নাল অফ দ্য এশিয়াটিক সোসাইটিতে ১৮৩৫ থেকে ১৮৫৫ সালের মধ্যে কলকাতা থেকে গ্রীষ্মমন্ডলীয় ঝড় নিয়ে প্রায় ৪০টি গবেষণাপত্র প্রকাশ করেছিলেন। তিনি ঘূর্ণিঝড়  এর জন্যে সাইক্লোন শব্দটিও তৈরি করেছিলেন, যার অর্থ সাপের কুণ্ডলী। ১৮৪২ সালে, তিনি তার ল্যান্ডমার্ক থিসিস, ল'জ অফ দ্য স্টর্মস প্রকাশ করেন।
১৮৬৪ সালে একটি গ্রীষ্মমন্ডলীয় ঘূর্ণিঝড় কলকাতায় আঘাত হানার পর, এবং ১৮৬৬ এবং ১৮৭১ সালে বর্ষা মৌসুমের ব্যর্থতার কারণে সঙ্ঘটিত পরবর্তী দুর্ভিক্ষের কারণে, আবহাওয়া সংক্রান্ত পর্যবেক্ষণের সংগ্রহ এবং বিশ্লেষণের আয়োজন করার সিদ্ধান্ত নেওয়া হয়েছিল। ফলস্বরূপ, ভারতীয় আবহাওয়া বিভাগ ১৫ জানুয়ারী ১৮৭৫ সালে প্রতিষ্ঠিত করা হয়। হেনরি ফ্রান্সিস ব্লানফোর্ডকে আইএমডি-এর প্রথম আবহাওয়া সংক্রান্ত রিপোর্টার নিযুক্ত করা হয়েছিল। ১৮৮৯ সালের মে মাসে, স্যার জন এলিয়ট পূর্বের রাজধানী কলকাতায় মানমন্দিরের প্রথম মহাপরিচালক নিযুক্ত হন। আইএমডি সদর দপ্তর পরে ১৯০৫ সালে শিমলায়, তারপর ১৯২৮ সালে পুনে এবং অবশেষে ১৯৪৪ সালে নয়াদিল্লিতে স্থানান্তরিত করা হয়
স্বাধীনতার পর ১৯৪৯ সালের ২৭ এপ্রিল আইএমডি বিশ্ব আবহাওয়া সংস্থার সদস্য হয় ভারতীয় কৃষিতে মৌসুমি বৃষ্টিপাতের তাৎপর্যের কারণে সংস্থাটি প্রাধান্য পেয়েছে। এটি বার্ষিক বর্ষার পূর্বাভাস প্রস্তুত করার পাশাপাশি প্রতি মৌসুমে ভারত জুড়ে বর্ষার অগ্রগতি ট্র্যাক করতে গুরুত্বপূর্ণ ভূমিকা পালন করে।
সংগঠন
আইএমডির নেতৃত্বে আছেন আবহাওয়া বিজ্ঞানের মহাপরিচালক, বর্তমানে ডঃ মৃত্যুঞ্জয় মহাপাত্র। আইএমডির ছয়টি আঞ্চলিক আবহাওয়া কেন্দ্র রয়েছে। প্রতিটি কেন্দ্র একজন ডেপুটি ডিরেক্টর জেনারেলের অধীনে পরিচালিত হয়। এগুলি চেন্নাই, গুয়াহাটি, কলকাতা, মুম্বাই, নাগপুর এবং নয়াদিল্লিতে অবস্থিত। এছাড়া প্রতিটি রাজ্যের রাজধানীতে একটি আবহাওয়া কেন্দ্রও রয়েছে। অন্যান্য আইএমডি ইউনিট যেমন পূর্বাভাস অফিস, কৃষি-আবহাওয়া উপদেষ্টা পরিষেবা কেন্দ্র, পানি-আবহাওয়া অফিস, বন্যা-আবহাওয়া অফিস, আঞ্চলিক ঘূর্ণিঝড় সতর্কীকরণ কেন্দ্র এবং ঘূর্ণিঝড় সতর্কীকরণ কেন্দ্রগুলি সাধারণত বিভিন্ন অবজারভেটরি বা আবহাওয়া কেন্দ্রের সাথে সহ-অবস্থিত থাকে।
আইএমডি শত শত পৃষ্ঠ এবং হিমবাহ মানমন্দির, উচ্চ বায়ু (উচ্চ উচ্চতা) স্টেশন, ওজোন এবং বিকিরণ মানমন্দির এবং আবহাওয়া সংক্রান্ত রাডার স্টেশনগুলির একটি নেটওয়ার্ক পরিচালনা করে। ভারতের উপগ্রহের নক্ষত্রমণ্ডল থেকে অতিরিক্ত তথ্য পাওয়া যায়, যেমন কল্পনা-১, মেঘা-ট্রপিকস এবং আইআরএস সিরিজ এবং ইনস্যাট সিরিজের উপগ্রহে থাকা যন্ত্র। ভারতীয় বণিক সামুদ্রিক এবং ভারতীয় নৌবাহিনীর জাহাজে থাকা আবহাওয়া সংক্রান্ত যন্ত্রগুলি থেকে আইএমডি নেটওয়ার্কে ডেটা এবং পর্যবেক্ষণগুলি রিপোর্ট করা হয়। আইএমডি ছিল ভারতে প্রথম সংস্থা যেটি তার বৈশ্বিক ডেটা বিনিময় কাজে সাহায্য করার জন্য একটি বার্তা পরিবর্তনকারী কম্পিউটার স্থাপন করেছিল।
আইএমডি অন্যান্য সংস্থার সাথে সহযোগিতা করে যেমন ইন্ডিয়ান ইনস্টিটিউট অফ ট্রপিক্যাল মেটিওরোলজি, ন্যাশনাল সেন্টার ফর মিডিয়াম রেঞ্জ ওয়েদার ফোরকাস্টিং এবং ন্যাশনাল ইনস্টিটিউট অফ ওশান টেকনোলজি।
আইএমডি ভূমিকম্প পর্যবেক্ষণ ও পরিমাপের জন্য গুরুত্বপূর্ণ স্থানে ভূমিকম্প পর্যবেক্ষণ কেন্দ্র পরিচালনা করে।
কাজ
আইএমডি পর্যবেক্ষণ, যোগাযোগ, পূর্বাভাস এবং আবহাওয়া পরিষেবা গ্রহণ করে। ভারতীয় মহাকাশ গবেষণা সংস্থার সহযোগিতায়, আইএমডি ভারতীয় উপমহাদেশের আবহাওয়া পর্যবেক্ষণের জন্য আইআরএস সিরিজ এবং ইন্ডিয়ান ন্যাশনাল স্যাটেলাইট সিস্টেম (ইনস্যাট) ব্যবহার করে। আইএমডি একটি উন্নয়নশীল দেশের প্রথম আবহাওয়া ব্যুরো যারা তাদের নিজস্ব স্যাটেলাইট সিস্টেম তৈরী এবং রক্ষণাবেক্ষণ করে।
নতুন উদ্যোগ
আইএমডি ব্ল্যাক কার্বনের ঘনত্ব, অ্যারোসলের বিকিরণকারী বৈশিষ্ট্য, পরিবেশগত দৃশ্যমানতা এবং তাদের জলবায়ু সংক্রান্ত প্রভাবগুলি অধ্যয়নের জন্য জানুয়ারি ২০১৬ সালে সিস্টেম অফ অ্যারোসল মনিটরিং অ্যান্ড রিসার্চ (SAMAR) চালু করেছে। এটাতে ১৬টি এথালোমিটার, ১২টি আকাশ রেডিওমিটার এবং ১২টি নেফেলোমিটারের একটি নেটওয়ার্ক থাকবে।
মুহাম্মদ মিজানুর রহমান
মুহাম্মদ মিজানুর রহমান (জন্ম: ০১ জুন, ১৯৫৭) বাংলাদেশের খুলনা-২ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
জন্ম ও শিক্ষাজীবন
মিজানুর রহমানের পৈতৃক বাড়ি খুলনা জেলার সদর উপজেলার ইসলামপুর রোড এলাকায়। তিনি সেন্ট জোসেফ্‌স উচ্চ বিদ্যালয় হতে ম্যাট্রিকুলেশন পাস করেন। তিনি স্নাতক ডিগ্রি অর্জন করেছেন।
কর্মজীবন
পেশার ব্যবসায়ী মিজানুর রহমান রাজনীতির সঙ্গে সক্রিয় ভাবে যুক্ত আছেন। তিনি প্রথমবারের মতো সংসদ সদস্য নির্বাচিত হয়েছেন।
রামবুটান
বিবরণ
একধরনের গ্রীষ্মমণ্ডলীয় অঞ্চলের Sapindaceae জাতীয় উদ্ভিদ। তবে ফল হিসেবেই এটি সর্বাধিক পরিচিত। লিচু, লঙ্গান ইত্যাদি গ্রীষ্মমণ্ডলীয় ফলের সাথে এর সাদৃশ্য রয়েছে। এর আকার মাঝারি ধরনের এবং বর্ণ লাল। এটি মিষ্টি স্বাদযুক্ত একটি ফল।
বিস্তৃতি
রামবুটান চীন, মালয়েশিয়া, শ্রীলঙ্কা, ইন্দোনেশিয়া এবং দক্ষিণ-পূর্ব এশিয়ায় সবচেয়ে বেশি উৎপন্ন হয়।
খসরোগার্ড মিনার
খসরোগার্ড মিনারটি দ্বাদশ শতাব্দীর একটি মিনার। মিনারটি ১২২০ খ্রিস্টাব্দে মঙ্গোলদের দ্বারা ধ্বংস হয় মিনারটি সেলজুক স্থাপত্য শৈলীতে নির্মাণ করা হয়েছে।
অবস্থান
মিনারটি ইরানের সাবজেভারের পশ্চিমে অবস্থিত। খসরোগার্ডের সিল্ক রোড শহরের অংশে অবস্থিত।
ইতিহাস
মিনারটি ১১১২ খ্রিস্টাব্দের দিকে নির্মিত হয়েছিল ( হিজরিঃ ৬ ষ্ঠ শতাব্দীতে)। "তাজ-ও-দোলেহ আব-ওল-ঘেসেম-ইবনে-এ-দ" এর আদেশে মিনারটি নির্মাণ করা হয়েছে। সেলযুক সাম্রাজ্যের রাজত্বের সময়ে মিনারটি নির্মাণ করা হয়েছে।
১৯৩২ সালে ইরানের জাতীয় সম্পদ হিসাবে স্বীকৃতি লাভ করে।
কাঠামো
মিনারটি প্রায় উঁচু।  মিনারের শীর্ষে কুফিক শিলালিপি এবং হীরা দিয়ে সজ্জিত করা হয়েছে।মিনারটি নির্মাণের সময় এটিই ইরানের উচ্চতম চূড়া ছিল।
প্রত্নতাত্ত্বিক গবেষণা অনুসারে, টাওয়ারটি একটি মুক্ত-স্থায়ী চূড়া। যা আব্রিশামের পথ ধরে চলা কাফেলাদের পথ সন্ধানী নির্দেশ হিসাবে নির্মিত হয়েছিল এবং কাফেলাদের চলাচলের সুবিধার কাজে ব্যবহৃত হয়েছিল।
ল্যারি মারফি (অপরাধী)
ল্যারি মারফি হলেন একজন আইরিশ নাগরিক যিনি ২০০১ সালের জানুয়ারিতে কারাগারে বন্দী হন, উইকলো পর্বতমালায় ১১ ফেব্রুয়ারি ২০০০-এ এক তরুণী কার্লো মহিলাকে অপহরণ, বারবার ধর্ষণ এবং হত্যার চেষ্টার জন্য দোষী সাব্যস্ত হয়ে।
প্রথমে মারফি মহিলাটিকে অপহরণ করে এবং তাকে তার টয়োটা করোলা গাড়ির বুটে তালাবদ্ধ করে। তারপরে তিনি কাউন্টি কিল্ডারের কিলকিয়াতে নিয়ে যান, যেখানে তিনি তাকে বারবার ধর্ষণ করেন এবং মারধর করেন। তারপরে তাকে আবার বুটে তালাবদ্ধ করে রেখে তিনি উইকলো পর্বতমালার স্পিনানস ক্রসে গাড়ি চালিয়ে নিয়ে যান যেখানে তিনি আবার তাকে যোনি, পায়ুপথ এবং মৌখিকভাবে বেশ কয়েকবার ধর্ষণ করেন। মহিলাটি পাল্টা লড়াই করতে শুরু করে এবং মারফি একটি প্লাস্টিকের ব্যাগ দিয়ে তার শ্বাসরোধ করার চেষ্টা করেন। দু'জন শিকারী এ দৃশ্য দেখে মারফিকে চিনতে পারে। মারফি এলাকা ছেড়ে তার বাড়িতে ফিরে আসেন।
শিকারীরা তখন আতঙ্কিত মহিলাকে বাল্টিংগ্লাসের থানায় নিয়ে যায়, যেখানে তারা মারফিকে তার আক্রমণকারী হিসাবে চিহ্নিত করে। পরদিন সকালে গার্দা সিওচানা (আইরিশ পুলিশ বাহিনী) এর সদস্যরা তার বাড়িতে এলে মারফিকে গ্রেফতার করে। তিনি জানতেন কেন তারা সেখানে এসেছেন এবং স্বীকার করেছেন যে তিনি আগের দিন কী করেছিলেন। পরে মারফির বিচার শুরু হয় এবং ধর্ষণ ও হত্যা চেষ্টার অভিযোগে দোষী সাব্যস্ত করা হয়। মাত্র দশ বছর জেল খাটার পর ১২ আগস্ট ২০১০-এ তিনি মুক্তি পান। তার মুক্তি একটি জনরোষের সৃষ্টি করেছিল, বিশেষ করে যেহেতু তিনি কারাগারে থাকাকালীন চিকিত্সা প্রত্যাখ্যান করেছিলেন এবং কখনও কোন অনুশোচনা প্রদর্শন করেননি। আয়ারল্যান্ডের সবচেয়ে বিখ্যাত নিখোঁজ ব্যক্তিদের কিছু মামলায় মারফি সন্দেহভাজন জড়িত থাকার বিষয়টিও বিতর্কে অবদান রেখেছিল।
ডেসলোরাটাডিন
ব্যবহার
ডেসলোরাটাডিন অ্যালার্জি জনিত সর্দি ও এর ফলে নাক বন্ধ হয়ে যাওয়ার চিকিৎসায় ব্যবহার করা হয়। এটি লোরাটাডিনের প্রধান মেটাবোলাইট এবং নিরাপত্তা ও কার্যকারিতার দিক থেকে এই দুটি ওষুধের অনেক মিল রয়েছে।
কার্যপদ্ধতি
ডেসলোরাটাডিন সুনির্দিষ্টভাবে H1 রিসেপ্টর কে ব্লক করে ফলে হিস্টামিন আর কাজ করতে পারেনা। এটি মাস্ক্যারিনিক এসিটাইলকোলিন রিসেপ্টরের সকল সাবটাইপের বিরুদ্ধে কাজ করতে পারে। এটি দীর্ঘক্ষণ কাজ করতে পারে তবে ব্লাড-ব্রেন ব্যারিয়ার কে ক্রস করে সেন্ট্রাল নার্ভাস সিস্টেমে প্রবেশ করতে পারেনা ফলে এটি খেলে ঝিমুনি হয় না।
গর্ভাবস্থায় ব্যবহার
এই ওষুধটি আমেরিকার খাদ্য ও প্রশাসন বিভাগ প্রেগন্যান্সি ক্যাটাগরি "C" তে অন্তর্ভুক্ত করেছে। প্রাণীর উপর গবেষণায় ভ্রূণের উপর ক্ষতিকর প্রভাবের প্রমাণ পাওয়া গিয়েছে তবে মানুষের উপর কোন গবেষণা তথ্য নেই; তাই গর্ভাবস্থায় ব্যবহার না করায় ভালো।
সতর্কতা
কিডনি ও লিভারের রোগী, ৬ মাসের কম বয়সী বাচ্চা, মৃগী রোগী, বৃদ্ধ বয়স্ক, গর্ভবতী ও দুগ্ধদানকারী মায়েদের ক্ষেত্রে সতর্কতার সাথে ব্যবহার করা উচিত।
পানিবাহিত রোগ
অপরিশুদ্ধ পানি পান করার মাধ্যমে অথবা সেই পানি রন্ধন ইত্যাদি কার্যে ব্যবহার করার ফলে যে ধরনের ব্যাধি সংক্রামিত হয়ে থাকে তাকেই বলা হয় পানিবাহিত রোগ বা জলবাহিত রোগ। এই ধরনের অসুখ সাধারণত পানিতে বিচরণশীল রোগসৃষ্টিকারী জীবাণুদের দ্বারা সংঘটিত হয়। বিশ্ব স্বাস্থ্য সংস্থার পরিসংখ্যান অনুসারে প্রত্যেক বছর পৃথিবীতে প্রায় দশ লক্ষ মানুষের মৃত্যুর কারণ হল পানিবাহিত রোগ। সমীক্ষায় দেখা গেছে যে এই রোগ সংক্রমণের মূল কারণ হল উন্নয়নশীল দেশগুলিতে অপরিশুদ্ধ পানি সরবরাহ এবং পরিচ্ছনতার অভাব। এর ফলে আক্রান্তদের মধ্যে শিশুদের সংখ্যাধিক্য লক্ষ্যণীয়। কেবল তাই নয়, বাংলাদেশ, ভারতসহ বিশ্বের প্রায় সকল উন্নয়নশীল দেশের গ্রামাঞ্চলে স্বাস্থ্যসচেতনতার প্রভূত অভাব পরিলক্ষিত হয়। সাধারণত উক্ত অঞ্চলসমূহের মানুষ বিভিন্ন জলাশয়ের পানি পান করে থাকে এবং রন্ধনকার্যেও তা ব্যবহার করে। আবার স্নান, কাপড় কাঁচা এবং গবাদি পশুর স্নানাদিও সেই একই জলাশয়ে সম্পন্ন হয়ে থাকে। ফলত জলাশয়ের পানি দূষিত হয় এবং সেই পানি মানবশরীরে প্রবেশ করার ফলে বিবিধ প্রকার পানিবাহিত রোগও দূষিত পানির মাধ্যমে মানবদেহে সংক্রামিত হয়। এইভাবে এইসমস্ত অঞ্চলের মানুষদের মধ্যে আন্ত্রিক, ইত্যাদি রোগের প্রকোপ বৃদ্ধি পায়।
তওবা (চলচ্চিত্র)
তওবা হচ্ছে ১৯৮৬ সালে মুক্তিপ্রাপ্ত আজহারুল ইসলাম খান পরিচালিত বাংলাদেশী চলচ্চিত্র। এতে মুখ্য ভূমিকায় অভিনয় করেছেন রাজ্জাক, ববিতা, ইলিয়াস কাঞ্চন, মান্না ও এটিএম শামসুজ্জামান সহ আরও অনেকে। এই চলচ্চিত্রের মাধ্যমে নায়ক মান্নার চলচ্চিত্রে কর্মজীবনের আত্মপ্রকাশ ঘটে।
উল্লেখ্য
এই চলচ্চিত্রের মাধ্যমে পরবর্তী নায়ক মান্নার চলচ্চিত্রে আত্মপ্রকাশ ঘটে।
বাংলাদেশী লেখকদের তালিকা
নিম্নলিখিত বাংলাদেশী লেখক তালিকা বাংলাদেশে জন্মগ্রহণকারী, বসবাসকারী, এবং বাংলা ভাষায় কবিতাচর্চাকারী এমন লেখকদের জীবনী সম্পর্কিত উইকিপিডিয়ার সম্পূর্ণ/অসম্পূর্ণ নিবন্ধের তালিকা।
দোলা ব্যানার্জী
দোলা ব্যানার্জী (জন্ম ২ জুন ১৯৮০) একজন ভারতীয় মহিলা তীরন্দাজ।
প্রথম জীবন
অশোক ও কল্পনা ব্যানার্জীর মেয়ে দোলার জন্ম কলকাতার কাছে বরাহনগরে। বরাহনগর রাজকুমারী মেমোরিয়াল গার্লস হাই স্কুলে উনি পড়াশুনো করেছেন। ৯ বছর বয়সে উনি বরাহনগর আরচারি ক্লাবে যোগ দেন। ১৯৯৬ সালে সান দিয়েগোতে অনুষ্ঠিত বিশ্ব যুব চ্যাম্পিয়নশিপ ওনার প্রথম আন্তর্জাতিক প্রতিযোগিতা।
ভাগাদত্তা (লংকাশুকা)
লিয়াংয়ের বই অনুসারে, ভাগাদত্তার পিতা লংকাশুকার রাজা দ্বারা নির্বাসিত হয়ে ভারতে পালিয়ে গিয়েছিলেন, সেখানে তিনি এক ভারতীয় রাজার জ্যেষ্ঠ কন্যাকে বিয়ে করেছিলেন, কিন্তু লংকাশুকার রাজার মৃত্যুর পরে তাকে স্বাগত জানানো হয়েছিল এবং তাকে রাজার আসনে অধিষ্ঠিত করা হয়েছিল। তাঁর পিতা ২০ বছরেরও বেশি সময় লংকাশুকা শাসন করার পরে, ভাগাদত্তা সিংহাসনে অধিষ্ঠিত হন।
লিয়াংয়ের বইয়ে উল্লেখ করা হয়েছে যে, রাজা ভাগাদত্তা এবং তাঁর উচ্চপদস্থ ব্যক্তিরা তাদের পোশাকের উপরে লাল কাপড় পড়তেন যা তাদের কাঁধের উপরিভাগ ঢেকে রাখত। তারা সোনার বেল্ট এবং কানে গয়না পরতেন।
রাজ মরাল
রাজ মরাল (সিগনাস সিগনাস) বা হোপার সোয়ান (whooper swan) উত্তর গোলার্ধের একটি বৃহত্তর মরাল প্রজাতি। এটি উত্তর আমেরিকার ট্রাম্পিটার মরালের ইউরেশিয়ান সহজাত এবং সিগনাস (মরাল) গণের একটি প্রজাতি। ১৬৭৬ সালে ফ্রান্সিস উইলুবি এবং জন রে এর পাখি সংক্রান্ত পাখি গবেষণায় এই মরালকে "এল্ক, হোপার বা বন্য মরাল" হিসাবে উল্লেখ করেছে।  এর দ্বিপদী নামের cygnus শব্দটি নেওয়া হয়েছে লাতিন শব্দ swan হতে। বাংলা রাজমরাল নামটি Whooper Swan এর পারিভাষিক শব্দ যা এর নেপালি নাম মহারাজ হংস থেকে অনুপ্রাণিত।
বর্ণনা
রাজমরালের শারীরিক গঠন ও চেহারা কিছুটা তন্দ্রা মরালের মতো। তবে এটি বড় আকারের হয়, দৈর্ঘ্যে সাধারণত হয় এবং এর ডানার দৈর্ঘ্য  প্রায়। সচরাচর এর শারীরিক মোট ভর হয়ে থাকে, পুরুষদের ক্ষেত্রে গড়ে যা প্রায়  এবং স্ত্রীপ্রজাতির ক্ষেত্রে  পর্যন্ত হয়ে থাকে।   এখন পর্যন্ত সর্বোচ্চ ভরের মরালটি ডেনমার্কে পাওয়া গেছে। এটি ছিলো একটি পুরুষ মরাল এবং ভর ছিলো প্রায় । এদেরকে সবচেয়ে ভারী উড়ন্ত পাখিদের মধ্যে একটি বিবেচনা করা হয়।  অন্যান্য আদর্শ পরিমিতি মতে, এদের উইং কর্ড , টার্সাস  ও চঞ্চু  হয়ে থাকে। বিশালদেহী এ পরিযায়ী পাখিটি সাধারণত গ্রীষ্মে দক্ষিণ ইউরেশিয়ায় বসবাস করে। এবং শীতে বংশবৃদ্ধির জন্য পশ্চিম দিকে মাইগ্রেট করে। সাধারণত এরা বেশিরভাগ সময় ৮ হাজার ফুট উচ্চতায় উড়ে বেড়ায়, যদিও ২৭ হাজার ফুট উচ্চতায়ও এদের উড়তে দেখা গেছে।
অ্যাবরদিন
অ্যাবরদিন (Aiberdeen, ; Obar Dheathain ; Aberdonia) স্কটল্যান্ডের উত্তর-পূর্বাঞ্চলীয় উপকূলবর্তী একটি শহর। উত্তর সাগরের ডি ও ডন নদীর মিলনস্থলে এ শহরের অবস্থান। উত্তরাঞ্চলীয় স্কটল্যান্ডের প্রধান শিল্পকেন্দ্র স্থান। একসময় এ শহরটি গ্রাম্পিয়ন অঞ্চলের রাজধানী ছিল। গ্ল্যাসগো ও এডিনবরার পর এটি স্কটল্যান্ডের তৃতীয় বৃহত্তম জনবহুল শহর হিসেবে পরিচিত। স্কটল্যান্ডের ৩২টি স্থানীয় সরকার পরিষদের এটি অন্যতম। যুক্তরাজ্যের ৩৭তম পরিকল্পিত অঞ্চল অ্যাবরদিনের জনসংখ্যা ২২০,৪২০। এছাড়াও, এটি গুরুত্বপূর্ণ সমুদ্রবন্দর ও দেশের সর্ববৃহৎ মৎস্য বন্দর।
ইতিহাস
প্রায় আট হাজার বছর পূর্ব অ্যাবরদিনে জনবসতি গড়ে উঠেছে। ডি ও ডন নদীর প্রবেশ মুখে প্রাচীন ঐতিহাসিক গ্রামগুলো প্রতিষ্ঠা পায়।
গ্রানাইট পাথর দিয়ে তৈরি ভবনের জন্য বিখ্যাত হয়ে রয়েছে অ্যাবরদিন। অষ্টাদশ শতকের মধ্যবর্তী সময় থেকে বিংশ শতাব্দীর মধ্যবর্তী সময় পর্যন্ত অ্যাবরদিনের ভবনগুলো স্থানীয় ধূসর গ্রানাইট দিয়ে তৈরি করা হয়েছে। এতে উচ্চ পর্যায়ের অভ্র উপাদান রয়েছে। এ শহরটি স্বর্ণবালু দিয়ে তৈরি রৌপ্য শহর হিসেবে ডাকা হয়ে থাকে। এছাড়াও, শহরটি গ্রানাইট সিটি কিংবা গ্রে সিটি নামে পরিচিত। ১০ ফেব্রুয়ারি, ১৪৯৫ তারিখে বিশপ উইলিয়াম এলফিনস্টোন কর্তৃক অ্যাবরদিন বিশ্ববিদ্যালয় প্রতিষ্ঠিত হয়। ১৯১০ সালে রবার্ট গর্ডন বিশ্ববিদ্যালয় প্রতিষ্ঠিত হলেও অষ্টাদশ শতকের সাথে এ বিশ্ববিদ্যালয়টি জড়িত।
১৯৭০-এর দশকে অ্যাবরদিনের উপত্যকার সুযোগ-সুবিধা বৃদ্ধির পরিকল্পনা নেয়া হয়। এরফলে এ শহরটি উত্তর সাগরের পেট্রোলিয়াম শিল্পকারখানার প্রধান কেন্দ্রবিন্দু হয়ে উঠে। এ সময়ে উত্তর সাগরে তৈলক্ষেত্রের আবিষ্কার হয়। এ প্রেক্ষিতে অ্যাবরদিন ইউরোপের তৈল রাজধানী বা ইউরোপের জ্বালানী রাজধানীরও মর্যাদা পায়। রাসায়নিক দ্রব্যাদি, যন্ত্রাংশ, বস্ত্রশিল্প ও কাগজ প্রস্তুতকারী শহরের মর্যাদা পায়। দীর্ঘ বালুকাময় উপকূলে পর্যটন কেন্দ্র হিসেবেও এর পরিচয় রয়েছে।
আন্তোনি ইমিলা
আন্তোনি ইমিলা (১৯৫৪ - ৮ মার্চ ২০১৮) একজন জার্মান বংশোদ্ভূত দোষী সাব্যস্ত ধারাবাহিক ধর্ষক যিনি ইংল্যান্ডের কাউন্টি ডারহামে বড় হয়েছেন। তিনি ৯ জন মহিলা ও মেয়েকে ধর্ষণের জন্য দোষী সাব্যস্ত হয়েছিলেন, এবং একটি ১০ বছর বয়সী মেয়েকে অশ্লীল আক্রমণ এবং ধর্ষণের চেষ্টা করার জন্য, যাকে তিনি বারবার ঘুষি মেরেছিলেন এবং শ্বাসরোধ করেছিলেন৷ অপরাধগুলি সারে, কেন্ট, বার্কশায়ার, লন্ডন, হার্টফোর্ডশায়ার এবং বার্মিংহামে সংঘটিত হয়েছিল।
জীবনের প্রথমার্ধ
ইমিলা পশ্চিম জার্মানির লুবেক শহরে পোলীয় বাবা এবং জার্মান মায়ের কাছে জন্মগ্রহণ করেন। তিনি ৭ বছর বয়স পর্যন্ত বাস্তুচ্যুত মানুষের শিবিরে বেড়ে ওঠেন, এরপর পরিবারটি যুক্তরাজ্যে চলে আসে, কাউন্টি ডারহামে বসতি স্থাপন করে। তার মা ১৯৬৮ সালে পরিবার পরিত্যাগ করেন এবং এর কিছু পরেই ইমিলা অপরাধ করা শুরু করেন এবং তাকে যুবকদের আটক কেন্দ্রে পাঠানো হয়। ১৯৮৭ সালে, তিনি ১০,০০০ পাউন্ড দাবি করে বন্দুকের মুখে একটি পোস্ট অফিসে ডাকাতি করেছিলেন। আরও ডাকাতি করার পরে, তাকে ১৪ বছরের কারাদণ্ড দেওয়া হয়েছিল। তিনি ১৯৯৬ সালে মুক্তি পান।
দক্ষিণ আফ্রিকায় পতিতাবৃত্তি
দক্ষিণ আফ্রিকায় পতিতাবৃত্তি যৌন ক্রয় এবং বিক্রয় উভয়ই অবৈধ, সেইসাথে পতিতালয় রাখা এবং পিম্পিং এর মত সম্পর্কিত কার্যকলাপ। যাইহোক, এটি ব্যাপকভাবে রয়েছে। আইন প্রয়োগকারী সংস্থা দুর্বল।
২০১৩ সালে সেক্স ওয়ার্কার্স এডুকেশন অ্যান্ড অ্যাডভোকেসি টাস্ক ফোর্স অনুমান করেছে যে দক্ষিণ আফ্রিকায় ১২১,০০০ থেকে ১৬৭,০০০ পতিতা ছিল৷
এইচআইভি, শিশু পতিতাবৃত্তি (যৌন পর্যটন সহ) এবং মানব পাচার দেশের সমস্যা।
পুলিশের দৌরাত্ম্য
দক্ষিণ আফ্রিকান পুলিশ সার্ভিসের সদস্যদের যৌনকর্মীদের বিরুদ্ধে সহিংসতা ও অপব্যবহার করার অসংখ্য অভিযোগ রয়েছে। লঙ্ঘনের অভিযোগ জানাতে মহিলা আইনি কেন্দ্রের কাছে যাওয়া ৭০ শতাংশ যৌনকর্মী বলেছেন যে তারা মারধর ও ধর্ষণ সহ কোনো না কোনোভাবে পুলিশি নির্যাতনের শিকার হয়েছেন। একটি সাক্ষাত্কারে, কেপটাউনের একজন যৌনকর্মী বলেছেন: "রঙ্গিন পুলিশ অফিসার আমাকে ধরেছিল, এবং আমার জামাকাপড় খুলে ফেলেছিল। তারপর তারা আমার মুখে গোলমরিচ স্প্রে করে এবং আমাকে মারধর করে।" যৌনকর্মীরা প্রায়ই কর্তৃপক্ষকে পুলিশি সহিংসতার কথা জানাতে ভয় পায়।
২০১০ বিশ্বকাপ
২০১০ ফুটবল বিশ্বকাপের সাথে সম্পর্কিত পতিতাবৃত্তি বৃদ্ধির আশঙ্কা ছিল, কিছু উত্স অনুমান করে যে প্রতিযোগিতার জন্য অতিরিক্ত ৪০,০০০ যৌনকর্মী দক্ষিণ আফ্রিকায় প্রবেশ করবে। ফলস্বরূপ, এইডস এবং এসটিডি নিয়ন্ত্রণে এবং যৌনকর্মীদের সুরক্ষার জন্য পতিতাবৃত্তিকে বৈধ এবং নিয়ন্ত্রিত করার আহ্বান জানানো হয়েছিল। যাইহোক, এটি যথেষ্ট বিরোধিতা তৈরি করেছিল এবং আইনে কোন পরিবর্তন করা হয়নি।
ভয় থাকা সত্ত্বেও, পতিতাবৃত্তি বৃদ্ধির সামান্য প্রমাণ ছিল।
শিশু পতিতাবৃত্তি
দেশে শিশু পতিতাবৃত্তি একটি সমস্যা। কোনো নির্ভরযোগ্য পরিসংখ্যান পাওয়া না গেলেও, অনুমান করা হয়েছে যে প্রায় ৩০,০০০ শিশু জড়িত। দক্ষিণ আফ্রিকা আফ্রিকার অপ্রাপ্তবয়স্ক যৌন পর্যটনের প্রধান গন্তব্য হয়ে উঠেছে। কেপ টাউন, জোহানেসবার্গ, পোর্ট এলিজাবেথ এবং ডারবান এর জন্য জনপ্রিয় গন্তব্য হয়ে উঠেছে।
অপরাধী দলগুলি দরিদ্র গ্রামীণ এলাকা থেকে শিশুদের নিয়োগ করে এবং বাণিজ্যিক যৌন শোষণের জন্য বড় শহরে নিয়ে যায়।
যৌন পাচার
দক্ষিণ আফ্রিকা হল যৌন পাচারের শিকার নারী ও শিশুদের জন্য একটি উৎস, ট্রানজিট এবং গন্তব্য দেশ। স্থানীয় অপরাধী চক্র শিশু যৌন পাচারে আধিপত্য বিস্তার করে। নাইজেরীয় গ্যাং বেশ কয়েকটি প্রদেশে যৌন শিল্প নিয়ন্ত্রণ করে। থাই ও চীনা নাগরিকরা এশীয় নারীদের যৌন পাচার নিয়ন্ত্রণ করে। রুশ এবং বুলগেরীয় কেপটাউনে অপরাধ নিয়ন্ত্রণ পাচার সংগঠিত করেছে।
মার্কিন যুক্তরাষ্ট্রের পররাষ্ট্র দফতরের দফতরের মনিটর এবং ব্যক্তি পাচারের বিরুদ্ধে লড়াইয়ের জন্য দক্ষিণ আফ্রিকাকে একটি টায়ার ২ দেশ হিসেবে তালিকাভুক্ত করেছে।
আবদুল গফুর বীর প্রতীক
আবদুল গফুর (জন্ম: ১৯৫১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
আবদুল গফুরের বাড়ি গোপালগঞ্জ জেলার  কাশিয়ানী উপজেলার রাজপাট গ্রামের পশ্চিম পাড়ায়। তার বাবার নাম হাতেম মোল্লা এবং মায়ের নাম সাজু খাতুন। আবদুল গফুরের স্ত্রীর নাম মমতাজ বেগম। তার তিন ছেলে, তিন মেয়ে।
কর্মজীবন
আবদুল গফুর পাকিস্তানি সেনাবাহিনীর প্রথম ইস্ট বেঙ্গল রেজিমেন্টে হাবিলদার পদে কর্মরত ছিলেন। এই রেজিমেন্টের অবস্থান ছিল যশোর সেনানিবাসে। ফেব্রুয়ারি মাসের মাঝামাঝি এই রেজিমেন্টকে পাকিস্তানের শিয়ালকোটে বদলি করা হয়। সে কারণে তাদের বেশির ভাগ ছুটিতে এবং বাকিরা যশোরের চৌগাছায় শীতকালীন প্রশিক্ষণে ছিলেন।
মুক্তিযুদ্ধে ভূমিকা
আবদুল গফুরও তখন প্রশিক্ষণরত। মুক্তিযুদ্ধ শুরু হলে প্রশিক্ষণরতদের সেনা-নিবাসে ফিরে আসার নির্দেশ দেওয়া হয়। ২৯ মার্চ গভীর রাতে তারা সেনানিবাসে ফেরত আসেন। পরদিন পাকিস্তানি সেনাবাহিনীর ২৫ বালুচ ও ২২ এফএফ রেজিমেন্ট তাদের আক্রমণ করে। তখন তারা তাদের প্রতিরোধের চেষ্টা করে ব্যর্থ হন। এরপর তারা সেনানিবাস থেকে বের হয়ে চৌগাছায় একত্র হন এবং ক্যাপ্টেন হাফিজের নেতৃত্বে মুক্তিযুদ্ধে যোগ দেন। পরে তারা ভারতে যান। ভারতে পুনর্গঠিত হওয়ার পর আবদুল গফুর প্রথম যুদ্ধ করেন জামালপুর জেলার বকশীগঞ্জ উপজেলার কামালপুরে। ৩০-৩১ জুলাইয়ে এই যুদ্ধ সংঘটিত হয়। এরপর তারা সিলেট এলাকায় চলে আসেন। তিনি সিলেট এলাকায় ইস্ট বেঙ্গল রেজিমেন্টের ব্রাভো কোম্পানির অধীনে আটগ্রাম, কানাইঘাট ও এমসি কলেজসহ আরও কয়েকটি স্থানে পাকিস্তানি সেনাবাহিনীর বিরুদ্ধে যুদ্ধ করেন। সম্মুখযুদ্ধে আবদুল গফুর যথেষ্ট সাহসিকতার পরিচয় দেন। ১৯৭১ সালের ২১ নভেম্বর সিলেটের চারগ্রামে পাকিস্তানি বাহিনীর সঙ্গে মুক্তিবাহিনীর এক ভয়াবহ যুদ্ধ হয়। আবদুল গফুর এই যুদ্ধে অংশ নেন। মুক্তিবাহিনীর স্বতন্ত্র ব্রিগেড জেড ফোর্সের অধীন প্রথম ইস্ট বেঙ্গল রেজিমেন্টের ব্রাভো কোম্পানি আটগ্রাম-চারঘাট-সিলেট অক্ষ ধরে চূড়ান্ত অভিযান শুরু করলে সেদিন চারগ্রামে এই যুদ্ধ সংঘটিত হয়। ব্রাভো কোম্পানির মুক্তিযোদ্ধারা একপর্যায়ে পাকিস্তানি বাহিনীর তুমুল গোলাগুলি উপেক্ষা করে তাদের সেখানকার ঘাঁটির ভেতর ঢুকে পড়েন এবং ২০ জন পাকিস্তানি সেনাকে তারা বন্দী করেন। পাকিস্তানি বাহিনীর বাকি সেনারা পালিয়ে যায়। যুদ্ধে মুক্তিবাহিনীর পাঁচজন আহত হন। আটগ্রাম যুদ্ধে আবদুল গফুর চরম সাহসিকতা প্রদর্শন করেন।
কেন মিউলম্যান
কেনেথ ডগলাস মিউলম্যান (Ken Meuleman; জন্ম: ৫ সেপ্টেম্বর, ১৯২৩ - মৃত্যু: ১০ সেপ্টেম্বর, ২০০৪) ভিক্টোরিয়ার মেলবোর্নে জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৪৬ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া ও ওয়েস্টার্ন অস্ট্রেলিয়া দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শিতা দেখিয়েছেন কেন মিউলম্যান।
প্রথম-শ্রেণীর ক্রিকেট
১৯৪৫-৪৬ মৌসুম থেকে ১৯৬০-৬১ মৌসুম পর্যন্ত কেন মিউলম্যানের প্রথম-শ্রেণীর খেলোয়াড়ী জীবন চলমান ছিল। ডানহাতি উদ্বোধনী ব্যাটসম্যানের ভূমিকায় অবতীর্ণ হতেন কেন মিউলম্যান। ভিক্টোরিয়ার পক্ষে প্রথম-শ্রেণীর ক্রিকেটে অংশগ্রহণের মাধ্যমে তার খেলোয়াড়ী জীবনের সূত্রপাত ঘটে।
পরবর্তীতে পশ্চিম অস্ট্রেলিয়ার পার্থে চলে যান। সেখানে ওয়েস্টার্ন অস্ট্রেলিয়া দলে যোগ দেন। ১৯৪৫-৪৬ মৌসুম থেকে ১৯৬০-৬১ মৌসুম পর্যন্ত দলটিতে খেলেন ও শেফিল্ড শিল্ড প্রতিযোগিতায় রাজ্য দলে গুরুত্বপূর্ণ ভূমিকা পালন করেন। বেশ কয়েক মৌসুমে দলকে নেতৃত্ব দেন। ৪৮টি শেফিল্ড শিল্ডের খেলায় অংশ নিয়ে ৪৮.১৯ গড়ে ৪৯১৬ রান তুলেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন কেন মিউলম্যান। ২৯ মার্চ, ১৯৪৬ তারিখে নিউজিল্যান্ডের বিপক্ষে স্বাগতিক দলের ম্যাক অ্যান্ডারসন, ভার্ডান স্কট, গর্ডন রো, লেন বাটারফিল্ড, সেস বার্ক, ডন ম্যাকরে এবং অস্ট্রেলিয়ার পক্ষে কেন মিউলম্যান, কিথ মিলার, কলিন ম্যাককুল, ইয়ান জনসন, ডন টলন, রে লিন্ডওয়াল ও আর্নি তোশ্যাকের একযোগে টেস্ট ক্রিকেটে অভিষেক ঘটে। এটিই তার সর্বশেষ টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
দ্বিতীয় বিশ্বযুদ্ধ পরবর্তীকালে ১৯৪৫-৪৬ মৌসুমে অস্ট্রেলিয়া দলের সাথে নিউজিল্যান্ড গমন করেন। ১৯৪৬ সালে একটিমাত্র টেস্টে অংশগ্রহণের সুযোগ লাভ করেছিলেন কেন মিউলম্যান। এ সফরে ওয়েলিংটন টেস্টে অংশ নিয়ে শূন্য রানে বিদেয় নেন তিনি। এরপর ১৯৪৯-৫০ মৌসুমে আরও একবার নিউজিল্যান্ড গমন করেছিলেন।
অবসর
ক্রিকেট খেলা থেকে অবসর গ্রহণের পর পার্থভিত্তিক মিউলম্যানস ক্রিকেট সেন্টার নামীয় ক্রীড়ায় সরঞ্জামাদি বিক্রয়কেন্দ্র পরিচালনা করেন। এর পাশাপাশি প্রশিক্ষকের ভূমিকায় অবতীর্ণ হয়েছিলেন তিনি। তৃণমূল পর্যায়ে ক্রিকেট সম্প্রসারণকল্পে কাজ করেন। বিখ্যাত অস্ট্রেলীয় ক্রিকেটার জাস্টিন ল্যাঙ্গারের উত্তরণে সবিশেষ ভূমিকা রাখেন।
১০ সেপ্টেম্বর, ২০০৪ তারিখে পশ্চিম অস্ট্রেলিয়ার নেডল্যান্ডস এলাকায় পার্থভিত্তিক হলিউড প্রাইভেট হাসপাতালে ৮১ বছর বয়সে কেন মিউলম্যানের দেহাবসান ঘটে। তার পুত্র রবার্ট মিউলম্যান ও নাতি স্কট মিউলম্যান ওয়েস্টার্ন অস্ট্রেলিয়ার পক্ষে প্রথম-শ্রেণীর ক্রিকেট খেলেছেন।
ডিমা হাসাও জেলা
ডিমা হাছাও জেলা (ডিমা হাছাও জিলা) (Dima Hasao district (DHD); (উচ্চারণ: ˈdɪmə həˈsaʊ) — আগের নাম উত্তর কাছাড় পার্বত্য জেলা (উত্তৰ কাছাৰ পাৰ্বত্য জিলা) — উত্তর-পূর্ব ভারতের আসাম রাজ্যের সাতাশটি জেলার ভিতরে একটি। ২০১১ সালের লোকগণনা অনুসারে আসামের ২৭টি জেলার ভেতরে এই জেলা সবচেয়ে কম জনবসতিপূর্ণ। ডিমাছা ভাষার শব্দ "ডিমা হাছাও"-এর অর্থ হচ্ছে "ডিমাছা পর্বত"।
অবস্থান
অসমের দক্ষিণ অংশে ডিমা হাছাও জেলার অৱস্থান। অক্ষাংশ ২৫° ৩’’ উ.- থেকে ২৫° ৪৭’’’’ উত্তর অক্ষাংশ এবং দ্রাঘিমাংশ ৯২° ৩৭ পূ- থেকে ৯৩° ১৭’’‘’ পূর্ব পর্যন্ত বিস্তৃত। মোট আয়তন ৪৮৯০ বর্গকিলোমিটার। পূব অংশের উচ্চতা ৬০০ - ৯০০ মিটার এবং উত্তর অংশের উচ্চতা ১০০০ - ১৮৬৬ মিটার। )  (উচ্চতা: ১৮৬৬ মিটার)।
খন্দকার মাহবুব উদ্দিন আহমদ
খন্দকার মাহবুব উদ্দিন আহমাদ (৭ ডিসেম্বর ১৯২৫-১ মার্চ ২০১৪) আইনজীবী,বাংলাদেশ জাতীয়তাবাদী দলের একজন রাজনীতিবিদ এবং ঢাকা-৯ আসনের সাবেক সাংসদ। তিনি ফেব্রুয়ারি ১৯৯৬ ও ২০০১ সালের নির্বাচনে সংসদ সদস্য নির্বাচিত হয়েছিলেন।
রাজনৈতিক ও কর্মজীবন
খন্দকার মাহবুব দীর্ঘদিন বিএনপির স্থায়ী কমিটির সদস্য ছিলেন। ২০০৮ সালে দলীয় কাউন্সিলে স্থায়ী কমিটির সদস্য পদ থেকে বাদ পড়েন তিনি। এরপর থেকে তাকে দলীয় কোনো কার্যক্রমে আর দেখা যায়নি।
তিনি ১৫ ফেব্রুয়ারি ১৯৯৬ সালের ষষ্ঠ ও ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে ঢাকা-৯ (২০০৮ সাল পুনর্বিন্যাসের পর আসনটি ঢাকা-১৩) আসন থেকে সংসদ সদস্য নির্বাচিত হন। অষ্টম জাতীয় সংসদদে তিনি আইন, বিচার ও সংসদবিষয়ক মন্ত্রণালয় সম্পর্কিত সংসদীয় স্থায়ী কমিটির সভাপতি ছিলেন। এছাড়াও  তিনি সুপ্রিমকোর্ট আইনজীবী সমিতির দুই দফা সভাপতি ও সুপ্রিমকোর্ট বার কাউন্সিলের ভাইস চেয়ারম্যান ছিলেন ।
২০০৮ সালের নবম জাতীয় সংসদ নির্বাচনে তিনি ঢাকা-১২ আসনে বিএনপির প্রার্থী হয়ে পরাজিত হয়ে ছিলেন।
পারিবারিক জীবন
খন্দকার মাহবুবউদ্দিন আহমেদের স্ত্রী মৃত্যুবরণ করেছেন। তিন মেয়ে এবং এক ছেলের জনক তিনি। মেয়েরা মার্কিন যুক্তরাষ্ট্র ও কানাডা প্রবাসী এবং একমাত্র ছেলে খন্দকার শামসুদ্দিন মাহমুদ ব্র্যাক বিশ্ববিদ্যালয়ের আইন বিভাগের শিক্ষক।
মৃত্যু
১ মার্চ ২০১৪ সালে বার্ধক্যজনিত কারণে ইউনাইটেড হাসপাতালে খন্দকার মাহবুবউদ্দিন আহমেদ মৃত্যুবরণ করেন। মৃত্যুকালে তার বয়স হয়েছিল ৮৯ বছর। জানাজা হওয়ার কথা রয়েছে। জানাজা শেষে তাকে আজিমপুর কবরস্থানে দাফন করা হয়।
নূরুল আজিম চৌধুরী
নূরুল আজিম চৌধুরী বাংলাদেশের স্বাধীনতা যুদ্ধের একজন মুক্তিযোদ্ধা। স্বাধীনতা যুদ্ধে তার অসীম সাহসিকতার জন্য বাংলাদেশ সরকার তাকে বীর প্রতীক খেতাব প্রদান করেন।
প্রকৌশল ও বস্ত্র প্রযুক্তির সরকারি মহাবিদ্যালয়, বহরমপুর
থাম্ব|250x250পিক্সেল|প্রধান ফটক ১৫ থাম্ব|চত্বর ৫ থাম্ব|প্রধান ল্যাবরেটরি ২ থাম্ব|প্রকৌশলী অঙ্কন প্রকৌশল ও বস্ত্র প্রযুক্তির সরকারি মহাবিদ্যালয়, বহরমপুর (পূর্ববর্তী সময়ে বস্ত্র প্রযুক্তি মহাবিদ্যালয়, বহরমপুর, এই নামে পরিচিত ছিল ) হল পশ্চিমবঙ্গ প্রযুক্তি বিশ্ববিদ্যালয় অন্তর্ভুক্ত একটা মহাবিদ্যালয়; ঠিকানা: বহরমপুর, জলা - মুরশিদাবাদ, পশ্চিমবঙ্গ, ভারত। এই মহাবিদ্যালয় একটা আবাসিক এবং সহপাঠ পদ্ধতির শিক্ষাঙ্গন, অর্থাৎ এখানে থেকে পড়াশোনা করা যায় এবং ছাত্রছাত্রী একসঙ্গে পাঠ নিতে পারে। পশ্চিমবঙ্গ জয়েন্ট এন্ট্রান্স পরীক্ষা য় উত্তীর্ণ প্রাক-স্নাতক ছাত্রছাত্রীরা এখানে ভরতি হতে পারে। এই মহাবিদ্যালয় টিইকিউআইপি (টেকনিক্যাল এডুকেশন কোয়ালিটি ইম্প্রুভমেন্ট প্রোগ্রাম / প্রযুক্তিগত শিক্ষার মান উন্নয়ন প্রকল্প) পর্ব II-এর জন্যে নিয়োজিত।
অবস্থান ও নিয়ন্ত্রণ
প্রকৌশল ও বস্ত্র প্রযুক্তির সরকারি মহাবিদ্যালয়, বহরমপুর - পশ্চিমবঙ্গের মুরশিদাবাদ জেলার বহরমপুর শহরে অবস্থিত। এই শিক্ষাঙ্গন পশ্চিমবঙ্গ উচ্চ শিক্ষা দপ্তর কর্তৃক স্বীকৃত, যে কার্যালয় পশ্চিমবঙ্গ সরকারের সরাসরি শাসনতান্ত্রিক নিয়ন্ত্রণাধীনে আছে।
ইতিহাস
এই মহাবিদ্যালয় ১৯২৭ খ্রিষ্টাব্দের ১৯ জুলাই প্রথম অবস্থায় বহরমপুরের কেন্দ্রীয় সংশোধনাগার চত্বরে প্রতিষ্ঠিত হয়। তখন নাম ছিল (গভর্নমেন্ট সিল্ক উইভিং অ্যান্ড ডায়িং ইন্সটিটিউট) সরকারি রেশম বয়ন ও রঞ্জন শিক্ষাপ্রতিষ্ঠান। পশ্চিমবঙ্গ সরকারের শিল্প অধিকার দপ্তরের শাসনতান্ত্রিক নিয়ন্ত্রণের অধীনে, মুরশিদাবাদ জেলায় রেশম উৎপাদন এবং রেশম বয়ন শিল্পীদের হাতেকলমে শিক্ষার মান বৃদ্ধির জন্যে এই শিক্ষাপ্রতিষ্ঠান গড়া হয়।
১৯৩২-৩৩ খ্রিষ্টাব্দের সময়কালে এই শিক্ষাপ্রতিষ্ঠানকে তার বর্তমান অবস্থান - ৪, ব্যারাক স্কোয়্যার (ইস্ট) ঠিকানায় সরানো হয়েছিল। ১৯৪০ খ্রিষ্টাব্দে এই মহাবিদ্যালয়ের আধুনিকীকরণ করে নতুন নামকরণ করা হয় (বেঙ্গল টেকনোলজিক্যাল ইন্সটিটিউট) বঙ্গ প্রযুক্তিবিদ্যাগত শিক্ষাপ্রতিষ্ঠান। সেই সঙ্গে চালু করা হয় বস্ত্র প্রযুক্তিতে তিন বছরের ডিপ্লোমা শিক্ষাক্রম (লাইসেন্সিয়েট) এবং দু-বছরের শিল্পী শিক্ষাক্রম। ১৯৫০ খ্রিষ্টাব্দে সাধারণ প্রকৃতির শিক্ষাক্রম চালু করার মধ্যে দিয়ে, মহাবিদ্যালয়ের নাম বদল করে (বহরমপুর টেক্সটাইল ইন্সটিটিউট) বহরমপুর বস্ত্র শিক্ষাপ্রতিষ্ঠান রাখা হয়।
১৯৫৮ খ্রিষ্টাব্দে এই মহাবিদ্যালয় স্নাতক স্তরে উন্নীত হয়; সেই সঙ্গে পাঠ্যক্রম, কর্মশালা এবং ল্যাবরেটরিগুলো আধুনিকীকরণ করার ব্যবস্থা করা হয়। বস্ত্র প্রযুক্তিতে একটা তিন বছরের বিএসসি (টেক) স্নাতক শিক্ষাক্রম কলকাতা বিশ্ববিদ্যালয় থেকে অনুমোদন লাভ করে, যে শিক্ষাক্রম এখানে চালু করা হয় এবং আবারও এই শিক্ষাপ্রতিষ্ঠানের নাম বদল করে নতুন নাম হয় (কলেজ অফ টেক্সটাইল টেকনোলজি) বস্ত্র প্রযুক্তির মহাবিদ্যালয়। ১৯৬৩ খ্রিষ্টাব্দে একটা চার বছরের বিএসসি (টেক) স্নাতক শিক্ষাক্রম শুরু করা হয়। পরবর্তীকালে, ১৯৭২ খ্রিষ্টাব্দে এই মহাবিদ্যলয়কে পশ্চিমবঙ্গ কারিগরি শিক্ষা অধিকারের শাসনতান্ত্রিক নিয়ন্ত্রণের অধীনে আনা হয়েছিল। থাম্ব|জিসিইটিচিবি প্রদর্শশালা থাম্ব|আকাশ থেকে যেমন দেখায় থাম্ব|উৎসব চলছে ১৯৯০ খ্রিষ্টাব্দে এই মহাবিদ্যলয়টা কল্যাণী বিশ্ববিদ্যায়-এর নিয়ন্ত্রণে বদল হয়ে যায়। বিএসসি (টেক) স্নাতক শিক্ষাক্রম বদল হয়ে একটা বিটেক শিক্ষাক্রমে আসে। ১৯৯৮ খ্রিষ্টাব্দে এআইসিটিই সারা ভারতে প্রকৌশল মহাবিদ্যালয়গুলোর শিক্ষাক্রমে সামঞ্জস্য আনার ইচ্ছা প্রকাশ করে।
২০০১ খ্রিষ্টাব্দে এই মহাবিদ্যালয়কে পশ্চিমবঙ্গ প্রযুক্তি বিশ্ববিদ্যালয়ের শিক্ষাগত নিয়ন্ত্রণের আওতায় আনা হয়। ওই একই বছরে এই শিক্ষাপ্রতিষ্ঠানে কম্পিউটার বিজ্ঞান এবং প্রকৌশল বিষয়ে একটা নতুন শিক্ষাক্রম চালু করা হয়েছিল। ২০০২ খ্রিষ্টাব্দে এই মহাবিদ্যালয়ের আরো একবার নাম বদল করা হয়; নতুন নাম হয়: প্রকৌশল ও বস্ত্র প্রযুক্তির সরকারি মহাবিদ্যালয়, বহরমপুর।
২০০৪ খ্রিষ্টাব্দে এই শিক্ষাপ্রতিষ্ঠানের বস্ত্র প্রযুক্তি বিভাগ জাতীয় সক্ষমতা নির্ধারণ পর্ষদের (এনবিএ) সক্ষমতার আস্থা অর্জন করতে সমর্থ হয়। পরবর্তীকালে ২০১০ খ্রিষ্টাব্দে এই মহাবিদ্যালয়ের দুটো নতুন বিভাগ চালু করা হয়; একটা হল যান্ত্রিক প্রকৌশল এবং অন্যটার নাম বৈদ্যুতিক প্রকৌশল।
পড়াশোনার সুযোগ
এমটেক
সারা ভারত কারিগরি শিক্ষা পর্ষদ (এআইসিটিই), নতুন দিল্লি কর্তৃক এই মহাবিদ্যালয় অনুমোদিত। এটা এআইসিটিই পূর্ব আঞ্চলিক অবস্থানের মধ্যে পড়ে।
কম্পিউটার বিজ্ঞান ও প্রকৌশল
কম্পিউটার হার্ডওয়্যার এবং সফটওয়্যার শিল্পের বাড়বাড়ন্ত হওয়ার নিরিখে এই অঞ্চলে সু-প্রশিক্ষণের সাহায্যে উন্নততর মানব সম্পদের চাহিদার জন্যে ২০০১ খ্রিষ্টাব্দে এই মহাবিদ্যালয়ে কম্পিউটার বিজ্ঞান ও প্রকৌশল বিভাগ চালু করা হয়। নিবিড় কঠিনতর নৈপুণ্য আহরণের পাশাপাশি ছাত্রছাত্রীদের বাস্তব হালকা নৈপুণ্য, যেমন বিষয়বস্তু পেশ করা, কারিগরি দানের সেমিনার, তাৎক্ষণিক সাক্ষাতকার এবং এই রকম অন্যান্য নৈপুণ্যে তাদের পূর্ণ করার লক্ষ্যে কাজ করা হোত, যাতে তারা শিল্পে অত্যাবশ্যক যোগ্যতা প্রমাণ করতে পারে।